
Prome Minister Evelyn Wever-Croes: 


CORONA VIRUS A DRENTA ARUBA 


Awor ta importante pa nos por contene esaki 








Diabierna atardi Prome Minister Evelyn Wever-Croes a yama 
un Conferencia di Prensa Extraordinario encuanto e COVID-19 
na unda cu Prome Minister a afirma cu Corona Virus a drenta 
Aruba pa medio di dos persona. Un meneer mericano cu 
tawata di vakantie na Aruba y tambe pa un trabou. Y un meneer 
Arubiano cu tawata di vakantie na Merca. Ambos a wordo poni 
den cuarentena y ta parce di ta recuperando. Manera cu den 
varios ocacion a menciona, no ta cuestion di si e yega, pero 
con prepara nos ta día cu e yega. 


“Lamentablemente Corona Virus a yega Aruba. Nos tin cu bisa 
cu nos a haci loke tawata den nos alcanse pa e no yega pero 
e tawata inevitable”, Prome Minister a expresa. 


Actualmente Corona Virus ta presente na mas cu 110 pais na 
mundo. Aruba a keda mas cu 2 luna y mey sin ningun caso y 
esaki a cambia diabierna 13 di maart. Awor ta importante pa 
nos por contene esaki. 


“Mientras tanto, ban no drenta den panico, pero enfrenta e 
situacion nobo aki cu cabes friew. Segun expertonan, Sarampi 
ta mas contagioso cu e Corona Virus. Pero nos mester traha 
hunto pa conten'e”. 


Relaciona cu e desaroyo nobo aki pa nos pais, Gobierno di 
Aruba a tuma medidanan di precuacion. 


* Tur actividad publico entrante awor te cu 31 di maart ta keda 
cancela. Tur actividad di Gobierno y tur actividad priva cu a 
haya un permiso di Polis. Despues di e periodo aki, lo evalua 
y lo tuma decision. 

* Biaheronan for di Europa y demas paisnan di e lista di WHO 
lo wordo restringui entrante 15 di maart te cu 31 di maart. 

* Scolnan lo ta cera henter otro siman y lo evalua fin di otro 
siman kico ta e decision cu lo tuma. 


“Awor nos mester concentra pa contene y preveni cu e virus 
ta wordo transmiti. Esnan mas na riesgo ta nos grandinan riba 
60 aña y esnan cu malesanan cronico. Cuida nan bon. Laba 
mas tanto posibel pa 20 seconde y uza hand sanitizer ora 
no por laba man. Evita di bin den contacto fisico cu otronan, 
saluda otro sin duna man, brasa y sunchi. Gobierno di Aruba 
ta haciendo di su banda. Pueblo tambe ta wordo pidi pa tuma 
tur paso di prevension. Esaki ta den bo man”, Prome Minister 
a enfatisa. 


Si bo ta sinti malo, NO sali for di cas. Yama 280-0101. 

MINISTER DI ECONOMIA: 
GOBIERNO TA TRAHANDO PA FACILITA E 
SECTOR PROMETEDOR DI TURISMO 


DEACI y DVG a firma un protocol pa stimula Turismo Medico 








Minister Xiomara Maduro ta brinda informacion cu dia 10 
di maart a tuma lugar e firmamento di un protocol entre 
Departamento di Asunto Economico, Comercio y Industria 
(DEACI) cu Departamento di Salubridad Publico (DVG) den 
cuadro di un cooperacion mas estrecho pa procesa permisonan 
ра negoshi, den cuadro di е 'Landsverordening Vestigings- 
bedrijven’, den e area medico. E mandatario ta enfatisa cu e 
colaboracion aki ta esencial pa asina por promove e sector di 
turismo medico na Aruba den un forma responsabel y asina 
por garantisa cu e servicionan medico cu lo wordo ofreci na 
Aruba ta cumpli cu tur requisto y exigencianan di salubridad. 


Asina tur peticion cu drenta pa un negoshi cu ta relaciona cu 
cuido di salud lo wordo manda door di Departamento di Asunto 
Economico pa e Departamento di Salubridad Publico pa evalua 
e peticion a base di e requisitonan riba conocemento medico 
y necesidad di e servicio na Aruba. Pa esaki Departamento di 
Salubridad Publico lo haci uso di criterianan predetermina pa 
asegura cu e calidad ta uno halto y ta cumpli cu normanan local 
e internacional. E criterianan aki ta directamente relaciona cu e 





necesidad pa registra tur e profesionalnan cu ta traha of lo por 
bay traha den area medico na Aruba de acuerdo cu articulo 1 
di “Landsverordening Kwaliteit in de gezondheidszorg’. 


Den e Maneho Economico di Minister di Finansa, Asunto 
Economico y Cultura ta indica 6 sector prometedor pa 
diversifica economia di Aruba y atrae inversionista tanto local 
como internacional. Pa stimula e niche specifico den e sector 
prometedor di Turismo cu ta Turismo Medico, Ministerio di 
Finansa, Asunto Economico y Cultura conhuntamente cu 
Ministerio di Turismo, Salubridad Publico y Deporte lo traha 
estrechamente y e protocol firma entre DEACI y DVG lo facilita 
e colaboracion necesario. 








XIOMARA MADURO 
MINISTES DI FINANSA, ASUNTONAN ECONOMICO Y CULTURA 


CADA ACTO DI B Үс 
LO HACI E MUNDO AKI UNO MIHO.,, 

- Wholesalers tin suficiente stock. 
- Container ta keda drenta regular. 
- Berdura ta yega tur siman. UN — 


- Tin suficiente stock di Fuel y Gas. 











ANUNCIO 








Festival “Un Canto na Nos Himno y Bandera" Infantil HUBER 


CANCELA 





Festival Un Canto na Nos Himno y Bandera” Adulto 


Poeta di Patria 


Manifestacion Cultural 


Acto Protocolar y Desfile di Gruponan Uniforma 

MINISTER GLENBERT F. CROES 


MINISTER di Asunto 





Minister Glenbert Croes: 


NOS A CELEBRA E HEROE DEN CADA 
MUCHA DI IMELDAHOF 


Na caminda pa celebracion di nos Himno y Bandera, a toca 





Minister di Asunto Social y Labor e honor di por a organisa un 
bunita celebracion pa nos muchanan di Imeldahof dirigiendo e 
enfoke riba e heroe den alma di nos muchanan. 


Un atardi di bunita actividad cu a cuminsa cu un recorido 
den bus di Cucoo Cunuko. Ora cu nos muchanan a yega bek 
Imeldahof, Muchanan Sabi bou direccion di Edselyn Figaroa a 
entretene nos muchanan cu canto y baile. Algun integrante di 
Muchanan Sabi ta biba na Imeldahof. Pues nan tambe a join 
den e actividad, un show cu a yena tur presente cu kippevel. 





Pa ilustra e heroe den cada un, e famoso cantante Derwin 
Kemp aka Master Gusto, a comparti historia di su trayecto di 
bida den Imeldahof te unda cu awe e ta den su bida, trahando 
pa bienestar di muchanan, aplicando loke el a siña bibando den 
Imeldahof. Un discurso emocionante pa motiva e muchanan 
kere den e heroe den nan. 


Presente tabata varios Parlamentario manera Hendrik 
Tevreden, Shailiny Tromp-Lee, Endy Croes, Setty Yarzagaray 
y finalmente Darlaine Erasmus kende conhuntamente cu Rochi 
Geerman a inicia cu organisacion di e actividad aki prome cu el 
a bira Parlamentario. 





Minister Glenbert Croes a expresa na nos muchanan: “Nos 
ta kere den boso. Boso tambe kere den boso mes. Tur locual 
boso kier, boso por logr'e pasobra boso tur tin un heroe ta biba 
den boso. Y nos t'ey pa yuda bo encontre.” 


E mandatario a termina cu e siguiente mensahe: “nos 
muchanan por a tende e testimonio poderoso di un gran heroe 


“Master Gusto” Derwin Kemp. Tur nos muchanan ta nos heroe. 





Laga nos tur ta un heroe den bida di nos muchanan.” 

DIVORCIO Y MUCHA 





Durante e luna di maart nos ta bay publica diferente post cu 
articulonan rond di e tema “Divorcio y Mucha”. 


Loke bo yiu kier di mami y papi durante divorcio. 

Mi mester di boso tur dos pa keda involucra den mi bida. Yama 
mi, manda mi un 'whatsapp' y haci mi hopi pregunta. Ora boso 
no ta involucra den bida, mi ta sinti cu mi no ta importante y cu 
realmente boso no kier mi. 


Por fabor, stop di pleita y traha duro pa bay bon cu otro. Purba 
yega na un acuerdo riba asuntonan cu ta trata cu mi. Ora boso 
pleita pa mi, mi ta kere cu mi a haci algo malo y mi ta sinti 
culpabel. 


Mi kier stima boso tur dos y disfruta di e tempo cu mi ta pasa 
cu cada un di boso. Si boso ta actua cu rabia of cu jaloersheid, 
mi ta sinti cu mi mester tuma parti pa un di boso y stima un 
mas cu e otro. Comunica boso mes directamente cu otro y 
no laga ami ta esun cu mester manda mensahe entre boso. 
Ora ta papia di e otro mayor, por fabor bisa solamente cosnan 
bunita of no bisa nada. Ora bo ta papia malo di un mayor y bisa 
cosnan cu no ta bunita di otro, mi ta sinti cu mi mester tuma 
parti. Por fabor corda cu mi ta stima boso tur dos den mi bida. 
Mi kier conta cu mi mama y mi tata pa cria mi, siña mi locual ta 


KIDS: IF YOU LOVE THEM, LET 


THEM BE HAPPY. EVEN IF THAT 
MEANS YOU'RE SCARED, HURT, 
JEALOUS, SAD, ETC. 


SOMETIMES THE HARDEST 
THING TO DO IS THE RIGHT 
THING. MAKE IT A POINT TO 
NEVER CONFUSE THEM WITH 
YOUR ADULT DRAMA. LOVE 
THEM ENOUGH TO LET THEM BE 
HAPPY WITHOUT YOU. THAT'S 
TRUE LOVE. *CO=PARENTING 





importante y pa yuda mi ora mi tin problema. 


No kier invita bo pa Like y follow e pagina di Departamento di 
Asunto Social y asina lesa, educa y ekipa bo mes cu topiconan 
sumamente interesante henter aña 2020! 





DIVORCIO Y MUCHA 


Durante e luna di maart nos ta bay publica diferente post cu 
articulonan rond di e tema “Divorcio y Mucha”. 


Con pa раріа cu bo yiu(nan) tocante divorco 

Oratatrata di conta bo yiu(nan) tocante divorcio, hopimayornan 
ta vries. Haci e combersacion un poco mas facil tanto pa bo, 
como bo yiunan door di prepara locual bo ta bay bisa prome 
cu bo sinta papia cu nan. Si bo por anticipa preguntanan dificil, 
deal prome cu bo mesun ansiedad y planea cuidadosamente 
locual bo lo bay bisa, bo lo ta miho ekipa pa yuda bo yiunan 
maneha e noticia. 


Kico y con pa bisa 

Con dificil cu e por ta, trata di comunica uzando un tono suave 
y adresa e puntonan di mas importan-cia for di principio. Ofrece 
bo yiunan e beneficio di haya un splicacion, pero riba e nivel 
di e mucha(nan). 


Bisa e berdad. Bo yiu(nan) tin derecho di sa pakico bo ta 
divorciando pero problemanan compleho por solamente 
confundi nan. Scoge algo simpel y honesto, manera “ya nos 
no por bay bon mas cu ot-ro”. Ta posibel cu bo mester recorda 
bo yiu(nan) cu aunke mayornan no ta bay bon cu otro, e mayor 
y yiu(nan) no lo stop di stima otro y nan no lo divorcia for di 
otro. 


Bisa “mi ta stima bo”. Con simpel cu e por zona, lagando bo 
yiu sa cu e amor cu bo ta sinti pe no a cambia, ta un mensahe 
hopi poderoso. Bisa nan cu bo lo keda cuida nan den tur 
manera, di traha de-sayuno te cu yuda пап cu nan huiswerk. 


Cambio di direccion. Papia cu bo yiunan tocante cambionan 
den bo bida, reconociendo cu algun cos lo ta diferente y algun 
no. Laga nan sa cu hunto boso lo deal cu cada detaye segun 
tempo ta pasa. 





MINISTER ANDIN BIKKER 


MINISTER di Husticia, Seguridad y Migracion 

MINISTER BIKKER HOPI CONTENTO CU 
HULANDA TA BAY YUDA PA EHECUTA 
PLANNAN PA REENFORSA ARUBA SU 

COSTANAN 

















Den cuadro di reenforsa Aruba su costanan Minister Bikker a 
haya e grato noticia via un carta for di Hulanda cu e fondonan y e 
bestedingsplan nan presenta a keda aproba. Den najaarsnota, 
presupuesto di Hulanda aña pasa, a aloca cierto fondo di un 
suma substancial pa yuda paisnan manera Corsou y Aruba 
pa reenforsa e costanan. Minister Bikker ta splica cu esaki 
kiermen cu un Dienst manera Guarda nos Costa cu tin plan 
pa amplia su centro banda di Airport y na Huis van Bewaring 
na Dakota, ta bay tin fondo disponibel pa esaki. Tambe pa 
busca material y ekipo manera vehiculo, diferente material di 
trabou pero tambe software pa esey nan tambe ta bay tin placa 
disponibel. Ministerio di Husticia lo bay ta lider den diferente 
proyecto piloto cu ta bay cuminsa cune. 


Los di esey Cuerpo Policial cu tambe tin cierto plan a haya 
aprobacion den cuadro di reforsa Aruba su fronteranan. Pa 
Minister Bikker esaki ta un bon noticia, pasobra Aruba ta 
experenciando sin precedente e situacion na pais Venezuela 
cu ta circunstancianan cu ta refleha aki nan y mester atende 
cu e retonan aki. Den situacionnan asina hopi biaha fondonan 
ta limita. Minister Bikker ta gradici cu Reino Hulandes a tuma 
nota di e situacion y a dicidi di duna Aruba un ayudo riba e 
tereno aki. Cu e fondonan di Hulanda ta bay cuminsa mesora 
pa ehecuta e plannan cu a acorda. E carta ta menciona cu ta 
haya e fondo y ta den cuestion di dia of siman e fondonan ta 
disponibel pa ehecuta e plannan cu a aproba. 

RESUMEN DI SIMAN DI MINISTERIO DI HUSTICIA, SIGURIDAD Y 


INTEGRACION BOU ENCARGO DI MINISTER MR. ANDIN BIKKER 
1 MAR - 7 MAR, 2020 





Dialuna Minister di Husticia mr. Andin Bikker, hunto cu 
colega Minister di Infrastructura drs. Marisol Lopez-Tromp 
y den presencia di miembronan di Sindicato SINBA, a firma 
Ministeriële Beschikking ра institui ип Taskforce cu cierto 
tareanan specifico pa yuda mehora e edificionan di Brandweer. 
Un di nan ta pa bin cu un stappenplan a corto plaso a base di 
un inventarisacion di e estado di e edificionan pa asina por 
mehora tur e edificionan. E Taskforce su tarea tambe lo ta pa 
duna recomendacion pa yega na un Post pa Dienst Brandweer 
na Santa Cruz. E miembronan di e Taksforce ta consisti di un 
representante di Ministerio di Husticia, un representante di 
Ministerio di Infrastructura, un representante di e leiding di 
Brandweer, Director di DOW of un persona apunta door di 
dje, Director di DIP of un persona apunta door di dje, y un 
representante di sindicato SINBA. 

“ Minister di Husticia mr. Andin Bikker a reuni си Embahador 
di Hulanda na Washington Sr. Andre Haspels y Minister 
Plenipotenciario di Aruba na Merca Sra. Joselin Croes, hunto 
cu miembronan di KPA, NCTVI y VDA. Den e reunion a adresa 
varios tema, entre nan cooperacion cu Merca y Hulanda riba 
Cybersecurity, ESTA, vigilancia di nos costa, human trafficking, 
y intercambio di data. Tur ta topiconan importante den cuadro 
di cooperacion cu departamentonan di Husticia di Merca. 


* Minister di Husticia mr. Andin Bikker no ta di acuerdo cu 
desicion di Ministerio Publico den e caso di turista Mericano 
cu a haya un boet. E desicion di Ministerio Publico pa duna 
solamente un boet den caso di un turista cu a comete un acto 
castigabel contra un menor di edad, a causa hopi conmocion 
den comunidad. Durante conferencia di prensa di Gobierno 
diahuebs mainta, Minister Bikker a trece entre otro dilanti cu e 
no ta di acuerdo cu e desicion cu Ministerio Publico a tuma den 
e caso aki. Ministerio Publico ta un instancia independiente 
pero no obstante esey, e ta diferencia di opinion cu nan y den 
e caso aki a participa esey tambe na Ministerio Publico. Aparte 
di e un ley cu el a presenta na Parlamento y cu ta cla pa trata 
pa aumenta castigo riba casonan asina, Minister Bikker ta 
bay pidi e comision cu ta conseha riba Codigo di ley Penal y 
Codigo di Procedemento Penal pa conseho con pa medio di 
por ehempel 'aanwijzing voor opsporing en vervolging' lo por 
duna instruccion na Ministerio Pubico cu casonan di e indole 
aki no por wordo manda pa TOM-zitting, pero mester wordo 
persigui y treci dilanti Corte. Tambe Minister Bikker a informa 
cu Fundacionnan tin derecho a base di articulo 15 di e Codigo 
di Procedemento Penal, pa apela tipo di decisionnan asina. 


* Los di esey ta presentando den cuadro di leynan cu el a 
presenta y tin pendiente na Parlamento, un nota di cambio 
pa amplia y duna esnan afecta mas derecho ora Ministerio 
Publico tuma un decision cu nan nota di acuerdo cu ne. Minister 
Bikker a splica cu ora Ministerio Publico tuma un decision cu 
no ta bay persigui un hende pero e persona ta paga un boet, 
famianan of e victima tin e derecho a base di articulo 15 di 




















Codigo di Procedemento Penal pa nan apela na Corte Comun. 
Den artículo 15 inciso 2 ta bisa tambe, cu Fundacionnan cu tin 
den nan Statuto cu nan ta proteha derecho di victima, tambe 
tin mesun derecho y por apela e decision. 

* Un nota di cambio lo keda presenta na Parlamento caminda 
ta bay amplia cu por ehempel e Ombudsman, Defensor di 
Pueblo, cu ta na Parlamento pa keda aproba, tambe lo tin un 
derecho pa apela. Asina por tin mas ‘checks апа balances' 
adicional ora un decision asina cay. Los di esey tanto na 
Hulanda como na Merca tin loke ta yama “extraterritoriale еп 
rechtsmacht in strafzaken'. Cu esaki ta posibel cu, no obstante 
cu e hecho castigabel a tuma luga aki na Aruba, na Merca nan 
por atende cu e caso y persigui e persona. 


Un otro topico cu Minister Bikker a trece dilanti den conferencia 
di prensa diahuebs, ta cu entrante 1 di April tin intencion pa 
introduci, a base di Rijksvisumwet, visa pa personanan di 
nacionalidad Venezolano. Di banda di Aruba alabes lo bay 
introduci e sistema di ESTA, comparabel cu e ESTA di Merca of 
Canada. E visa y e ESTAlo bay wordo rekeri di Venezolanonan 
cu ta bin como turista, no di Venezolanonan residente cu tin un 
permiso di estadia di DIMAS. Den articulo 5 di Toelatingsbesluit 
ta reglamenta cu si tin permiso pa ta residente aki na Aruba no 
mester di visa pa drenta Aruba. Den cuadro di un aplicacion pa 
un visa of ESTA lo haci un screening di e persona cu a aplica, 
si еп berdad e kier bishita Aruba como turista pa un temporada 
cortico y regresa su pais. 

RELACIONA CU PREVENCION DI COVID-19 








2. Фей 





Banco di Seguro Social di Aruba SVb ta forma parti di e plataforma 
pa hunto combati e virus cu poco poco ta yegando mas cerca di 
nos. Profesionalnan di Salud a emiti varios mensahe y un di nan 
ta cu e virus COVID-19/CoronaVirus lo yega Aruba tambe. En 
bista di esaki SVb ta participa algun cambio den e procedura pa 
notifica AO. 


Na momento cu un trahado ta desea di notifica AO pa motibo di 
tin problema pa hala rosea, a biaha y tabata durante di ultimo 14 
dia pafo di Aruba of tabata tin contacto cu un pashent diagnostica 
cu Coronavirus, e mester na prome luga yama su dokter di cas. 


Despues di yama e dokter di cas mester notifica AO na SVb 
telefonicamente y NO na nos servicio online. 


Trahadonan di sector priva mester notifica AO telefonicamente 
na e “Callcenter” di SVb na telefon 527-2782 di 7:00 АМ — 12:00 
PM y di 1:00 PM — 4:00 PM y NO online. 


Trahadonan di sector publico mester tuma contacto cu SVb 
su Departamento di Administracion Medico despues di 9:30 di 
mainta na telefon 527-2744. No por notifica AO pa e condicion di 
salud aki via di e webportaal. 


Ta importante pa tene na cuenta cu si ta bay notifica AO pa otro 
motibonan cu no ta esunnan ariba menciona, e procedura di 
notifica AO no ta cambia pa ningun di dos sector. 


SVb ta urgi henter nos comunidad pa tene na cuenta tur e 
consehonan pa mantene hygiena personal. Esakinan ta inclui: 
tosa den napkin of den elleboog, y tira napkin afo di biaha; tapa bo 
nister; laba man y pols frecuentemente cu awa y habon durante 
di 20 seconde, hand sanitizer ta un alternativa; mantene distancia 
di hende cu ta tosa na 1 meter of mas; no mishi cu wowo, nanishi 
of boca. 


Lucha contra e transmission di virusnan, e ta cuminsa na abo! 

RESUMEN DI SIMAN DI 
GABINETE WEVER-CROES 


1 - 7 DI MAART 2020 








* Siman a habri cu un bon noticia pa Aruba. Citgo a traspasa 
e refineria y e terminal pa e compania estatal RdA. E acto di 
traspaso a tuma luga dilanti gate di e refineria den presencia di 
Premier Evelyn Wever-Croes, Minister Glenbert Croes, Presidente 
di Parlamento Ady Thijsen y Parlamentario Setty Christiaans- 
Yarzagaray. Esaki ta e prome paso pa yega na terminacion di e 
contract cu Citgo y pa yega na reapertura di e refineria. 


* Señora Eva Schloss, ruman di Anne Frank tabata na Aruba y 
a comparti e storia di su bida y con ela sobrevivi e Holocaust. 
Un presentacion hopi bunita cu ta siña nos kico ta curashi y 
determinacion y ta mustra con importante tolerancia y amor pa 
otro ta. Cualidadnan си awendia ta hopi importante. 


* Hunto cu colega Minister di Husticia, Premier Wever-Croes a 
reuni cu embahador di Reino na Washington, consul general na 
Florida y Minister Plenipotenciaro na Washington. Atoca diferente 
tema di interes comun den e relacion entre Aruba y Merca. 


* Premier Wever-Croes a efectua e apertura di e training di 
“Signs of Safety” na varios profesional cu ta traha cu proteccion 
di menor. Esaki den esfuerso pa traha mas hunto y pa raporta 
na e mesun forma ora ta trata negligencia, abuso y maltrato di 
menor. Aruba ta bendiciona cu e profesionalnan aki cu ta dedica 
cu alma y cuerpo na esnan mas vulnerable den nos comunidad y 
Gobierno ta sigui inverti den nan. 


* Durante conferencia di prensa dialuna ultimo, Premier hunto 
cu Futura a lansa e competencia “100 Innovations” den cual lo 
premia e 100 miho ideanan/solucionnan di innovacion di e aña 
aki. 

“ Hunto cu Minister Dangui Oduber, Premier a lansa e pilar 
economico di produccion y cultivo di cannabis medicinal pa 
exportacion, a base di ип licensa na esnan cu cumpli cu 
condicionnan hopi estricto di siguridad y control di calidad. 
Gobierno a anuncia oficialmente dialuna ultimo e intencion pa 
haya companianan interesa pa cuminsa cultivacion y exportacion 
di cannabis medicinal for di Aruba. E intencion ta pa haya varios 
compania cu por ‘competi’ cu otro, y cu lo tin 3 area specifico 
unda cu Gobierno kier pa e cultivacion cuminsa. 

+ Premier a inaugura dos dia di workshop di e-Government 
pa departamentonan di gobierno. Pa e meta aki sr. Linnar 
Viik di e-Government Academy di Estonia a bin Aruba. Aruba 
ta avansando den e trayecto di e-Government, y e meta di e 
workshop ta pa informa con leew e proceso ta y con importante 


e proceso ta pa mehora calidad di bida di tur ciudadano di Aruba. 
Imaginabo no mester para den rij mas! 


+ Diaranson ultimo Presupuesto 2020 pa Pais Aruba a wordo 
entrega na un manera digital na Parlamento di Aruba. Ta e prome 
presupuesto desde aña 2008 cu ta conta cu un surplus pa asina 
nos por hiba finansas publico den un rumbo solido. 


* Premier hunto cu Minister Lopez-Tromp a ricibi alumnonan di 
International School of Aruba na Bestuurskantoor pa un recorido 
educativo. Nan tabata tin algun pregunta hopi interesante. 


* Premier a reuni cu sra. Milly Schwengle, miembro di Raad van 
State pa Aruba na Den Haag. Como nos representante ta hopi 
importante pa sra. Schwengle ta na altura di e desaroyonan di 
Aruba. 


+ Premier oficialmente а despedi di sra. Freda Croes como 
miembro di e comision di condecoracion di Aruba y a gradici sra. 
Croes pa e bunita tarea boluntario cu el'a ehecuta pa varios aña 
cu hopi dedicacion. 


+ Yegando na e parti final di е resumen, Premier hunto cu Johnisha 
ta aparece den e Kalender di Maart di Fundacion “Sea Bunita, 
Sea Bo Mes”. Gabinete Wever-Croes ta para ра Inclusion y esaki 
ta un bunita muestra di esaki. 


* En conexion cu dia Internacional di Hende Muhe, 8 maart 
Premier Evelyn Wever Croes ta felicita tur nos hendenan muhe, 
y den su reflexion ta para keto na e papel di hende muhe den 
inspira y motiva otronan, den briya nan lus pa ilumina caminda 
di otronan y den Union ta logra cosnan grandi! Pabien na e forsa 
Femenino di Aruba! 


* Den cuadro di preparacion y prevention di COVID19, Minister 
di turismo, salud publico y deporte hunto cu Departamento di 
Salud Publico a tene un session informativo pa miembronan di 
AHATA. E meta tabata pa consientisa y brinda informacion na 
tur e miembronan pa nan por transmiti e mensahe na tur nan 
empleadonan pa tuma e medinan di prevencion necesario. 


“ Diamars merdia Directie Volksgezondheid a tene un Live 
Facebook Session caminda a papia di Corona Virus y tabata tin 
oportunidad pa tur usuario di FB haci pregunta y ricibi contesta 
riba e tema di Corona Virus. 

* Dr.Horacio Oduber Hospital a tene nan conferencia di prensa 
informativo tocante di Corona Virus. Personal a sigui training y 
simulacro, protocol y cambernan di isolacion ta cla. Hospital ya 
ta algun tempo den preparacion pa coronavirus. 


* Durante henter e siman PR di Minister di Salubridad, Gobierno 
di Aruba y DVG a saca diferente ads y video informativo/ 
preventivo di coro a virus pa mantene e pueblo di Aruba informa. 


* Minister Dangui Oduber ta contento di por anuncia cu e 
borchinan di caminda di crus di kapel di Alto Vista a keda 
finalisa cu un diseño nobo. E proyecto aki a wordo financia 
cu fondonan di Ministerio di Turismo. E proyecto di kapel di 
Alto Vista a wordo haci cu consciencia y bou guia di parokia di 
Noord y hunto cu esnan cu ta atende cu e kapel. 


* Diahuebs Minister Dangui Oduber a reuni си АНАТАу comision 
fiho di labor den Parlamento. Presidente di e comision Shailiny 
Tromp-Lee a presidi e reunion aki. A trata e programa 'Ami ta 
turismo', un programa crea pa AHATA, sosteni pa Minister di 
Turismo, cu tin como meta pa conscientisa comunidad di tur e 
oportunidad y beneficionan cu tin ora bo ta traha den e industria 
turístico. Na mes momento kier crea e orguyo pa traha den e 
industria aki. 


* Manera priminti den campaña, nos a bisa cu nos lo percura pa 
clubnan deportivo haya artificial turf y diahuebs nos a anuncia 
cu Kudawecha ta e prome pa haya ariticial turf. Nos ta cumpli 
cu nos maneho y vision. Un maneho pa drecha facilidadnan 
deportivo na Aruba. 


* Minister di Enseñansa a insitui un management team na 
Departamento di Enseñansa di Aruba, cu lo bay enfoca riba e 
maneho financiero di e presupuesto mas grandi di Pais Aruba. 


* Minister di Enseñansa a participa na e exhibicion ArubaABC 
na Biblioteca Nacional, cu apoyo di World Literacy Foundation. 
E prome ArubABC buki, cu yama Mi Buki di Aruba di e autor 
Steffen Maas, ta enrikece nos acerca di materialnan educativo, 
уа cu nos тисһапап por siña e letranan di alfabet relacionando 
esakinan cu nos realidad di Aruba. 


+ Na Biblioteca Nacional tambe a tuma luga e presentacion di 
e buki Conoce Bo Isla di e autor Dina Maria, cu yudansa di 
UNOCA. Ta trata di un serie di 5 parti, cu ta un material hopi 
util pa nos scolnan, especialmente awor cu Papiamento a bira 
importante den nos enseñansa. 


+ Minister di Enseñansa а mustra den su presentacion cu tin 
falta di material atractivo pa muchanan siña conoce nos historia, 
cultura, flora y fauna, y proverbionan. 


* Finalmente Minister di Enseñansa a firma un MOU cu Xavier 
University pa e programa di formacion di enfermeronan, cu ta 
contribui na e diversificacion di ofertanan educativo riba nos 
isla. Nos unico hospital a endorse e estudio aki y lo start na 
september na Xavier University, cu ta habriendo su campus 
ultra moderno cu ta den construccion. 


Dialuna Minister di Husticia mr. Andin Bikker, hunto cu 
colega Minister di Infrastructura drs. Marisol Lopez-Tromp 
y den presencia di miembronan di Sindicato SINBA, a firma 
Ministeriële Beschikking ра institui un Taskforce cu cierto 


tareanan specifico pa yuda mehora e edificionan di Brandweer. 
Un di nan ta pa bin cu un stappenplan a corto plaso a base 
di un inventarisacion di e estado di e edificionan pa asina por 
mehora tur e edificionan. E Taskforce su tarea tambe lo ta pa 
duna recomendacion pa yega na un Post pa Dienst Brandweer 
na Santa Cruz. E miembronan di e Taksforce ta consisti di 
un representante di Ministerio di Husticia, un representante 
di Ministerio di Infrastructura, un representante di e leiding 
di Brandweer, Director di DOW of un persona apunta door 
di dje, Director di DIP of un persona apunta door di dje, y un 
representante di sindicato SINBA. 

* Minister di Husticia mr. Andin Bikker a reuni cu Embahador 
di Hulanda na Washington Sr. Andre Haspels y Minister 
Plenipotenciario di Aruba na Merca Sra. Joselin Croes, hunto 
cu miembronan di KPA, NCTVI y VDA. Den e reunion a adresa 
varios tema, entre nan cooperacion cu Merca y Hulanda riba 
Cybersecurity, ESTA, vigilancia di nos costa, human trafficking, 
y intercambio di data. Tur ta topiconan importante den cuadro 
di cooperacion cu departamentonan di Husticia di Merca. 


+ Minister di Husticia mr. Andin Bikker no ta di acuerdo cu 
desicion di Ministerio Publico den e caso di turista Mericano 
cu a haya un boet. E desicion di Ministerio Publico pa duna 
solamente un boet den caso di un turista cu a comete un acto 
castigabel contra un menor di edad, a causa hopi conmocion 
den comunidad. Durante conferencia di prensa di Gobierno 
diahuebs mainta, Minister Bikker a trece entre otro dilanti cu e 
no ta di acuerdo cu e desicion cu Ministerio Publico a tuma den 
e caso aki. Ministerio Publico ta un instancia independiente 
pero no obstante esey, e ta diferencia di opinion cu nan y den 
e caso aki a participa esey tambe na Ministerio Publico. Aparte 
di e un ley cu el a presenta na Parlamento y cu ta cla pa trata 
pa aumenta castigo riba casonan asina, Minister Bikker ta 
bay pidi e comision cu ta conseha riba Codigo di ley Penal y 
Codigo di Procedemento Penal pa conseho con pa medio di 
por ehempel 'aanwijzing voor opsporing en vervolging' lo por 
duna instruccion na Ministerio Pubico cu casonan di e indole 
aki no por wordo manda pa TOM-zitting, pero mester wordo 
persigui y treci dilanti Corte. Tambe Minister Bikker a informa 
cu Fundacionnan tin derecho a base di articulo 15 di e Codigo 
di Procedemento Penal, pa apela tipo di decisionnan asina. 


* Los di esey ta presentando den cuadro di leynan cu el a 
presenta y tin pendiente na Parlamento, un nota di cambio pa 
amplia y duna esnan afecta mas derecho ora Ministerio Publico 
tuma un decision cu nan no ta di acuerdo cu ne. Minister Bikker 
a splica cu ora Ministerio Publico tuma un decision cu no ta bay 
persigui un hende pero e persona ta paga un boet, famianan 
of e victima tin e derecho a base di articulo 15 di Codigo di 
Procedemento Penal pa nan apela na Corte Comun. Den 
articulo 15 inciso 2 ta bisa tambe, cu Fundacionnan cu tin den 
nan Statuto cu nan ta proteha derecho di victima, tambe tin 
mesun derecho у por apela e decision. 


* Un nota di cambio lo keda presenta na Parlamento caminda ta 
bay amplia си por ehempel e Ombudsman, Defensor di Pueblo, 
cu ta na Parlamento pa keda aproba, tambe lo tin un derecho 
pa apela. Asina por tin mas ‘checks and balances’ adicional 
ora un decision asina cay. Los di esey tanto na Hulanda como 
па Merca tin loke ta yama 'extraterritoriale en rechtsmacht in 
strafzaken’. Cu esaki ta posibel cu, no obstante cu e hecho 
castigabel a tuma luga aki na Aruba, na Merca nan por atende 
си е caso y persigui e persona. 

+ E siman aki Minister Marisol Lopez-Tromp a ricibi alumnonan di 
International School of Aruba (ISA) klas 3 па Bestuurskantoor pa 
un recorido educativo. A duna presentacion di algun proyecto di 
Gobierno, a splica nan di e procesonan cu ta tuma luga prome 
cu decisionnan wordo tuma y a mustra nan con ta percura pa e 
informacion yega comunidad a traves di media. E alumnonan a haci 
bon uzo di e oportunidad! Nan tabatin pregunta hopi critico y nan 
a trece sugerencianan interesante. Ademas nan a conoce Prome 
Minister y diferente otro Minister. 


+ Conhuntamente cu Minister encarga cu Husticia Andin Bikker, а 
firma un Ministeriele Beschikking (MB) pa instala un comision cu 
E meta primordial ta pa duna conseho riba e aspecto di e estado 
di edificionan di Brandweer y mantencion di e edificionan aki. 
Mantencion structural di edificionan Gubernamental pa hopi tempo 
ta un punto di atencion. Sinembargo cu instalacion di e Task Force 
Infrastructurele voorzieningen Dienst Brandweer Aruba', lo ta 
atendiendo cu e situacion aki pa edificionan cu DBA ta haci uzo di 
dje. 


+ Diahuebs durante rueda di prensa di Gobierno di Aruba, Minister 
Marisol Lopez - Tromp a elabora riba un bishita haci e siman aki na e 
rioolwaterzuiveringsinstallatie (RWZI) na Bubali. Alabes a accentua 
e preocupacion di Gobierno cu e situacion na e planta, pa cual ta 
haciendo e maximo esfuerso pa remedia mas pronto cu ta posibel. 
Gobierno ta tumando pasonan pa remedia e situacion. ATA a pone e 
suma di 600 mil florin disponibel pa e ‘oxidatie sloot ра di e forma aki 
por cuminsa remedia esaki. 


Diadomingo Minister Maduro tabata presente na e charla di sra. Eva 
Schloss kende ta e ruman (hermanastra) di Anne Frank cu a sobrevivi 
e Holocaust. Sra. Eva a conta un storia impresionante cuminsando 
cu su infancia na Austria y con e hunto cu su famia mester a muda 
bay Hulanda pa scapa e persecucion di e Nazinan. E mandatario a 
enfatisa cu sra. Eva Schloss ta un bon ehempel pa nos, ya cu apesar 
di locual ela pasa aden como sobreviviente di holocaust, e ta sigui 
kere den e bon cu ta biba den tur hende. Su mensahe ta pa recorda 
nos cu cada acto di bondad y cariño ta haci e mundo aki mihor. 
E mandatario ta gradici Chabad Aruba y e Comision organisador 
pa e invitacion y pa a organisa un evento historico asina pa Aruba 
na unda cu nos comunidad tabata tin e oportunidad di scucha un 
sobreviviente di holocaust conta su storia impactante. 


Dialuna Minister Maduro a reuni cu Embahador Hulandes па 
Washington sr. André Haspels y Consul General Hulandes na 
Miami sra. Ruth Emmerink hunto си nos Minister Plenipotencario 
na Washington sra. Joselin Croes. E mandatario a presenta nan e 
Economic Policy pa Pais Aruba y nos a papia riba e 6 sectornan 
prometedor pa diversificacion di economia di Aruba pa asina por pasa 
esaki tambe na posibel inversionista interesa den nos Pais. Banda di 
esaki nos a conbersa tambe riba e situacion financiero di Pais Aruba y 
tur locual Gobierno ta haciendo pa recupera e credibilidad financiero 
Чї поз Pais у e asistencia tecnico cu Aruba ta hayando di IMF y World 
Bank pa por logra nos metananan. Riba e tereno cultural tambe a 
papia riba e posibel intercambio cultural usando e oportunidadnan 
cu ta presenta Ма Embahadanan Hulandes. E dignatario a gradici sr. 
Haspels y sra. Emmerink pa nan bishita y interes den Aruba y nos a 
тейіга e intencion di Gobierno di Aruba ра sigi traha hunto dentro di 
Reino buscando e oportunidadnan pa Aruba. 


Diamars Minister Xiomara Maduro a reuni cu tres hoben talentoso 
Mario Gonsalves, Valentino Angela y Aldair Pieters di e pelicula 
‘Patroon’. E hobennan aki a bini Aruba riba invitacion di Ministerio 
di Cultura y ATA pa bin presenta e ‘short film ‘Patroon’ na Aruba. 
Durante di e encuentro e hoben director di e pelicula Mario a splica 
cu e ta traha cine basa riba temanan cultural social. E ‘short film" 
‘Patroon’ a wordo traha como un “afstudeeropdracht' di Mario durante 
cual ela acerca Valentino y Aldair pa nan traha hunto riba e pelicula. 
E proyecto aki a wordo financia door di ATA y cu crowdfunding/ 


donacion di varios ciudadano di Aruba. 
Diamars Minister Maduro a reuni cu sra. Milly Schwengle kende ta 
miembro pa Aruba na e organo consultativo di Reino Raad van State. 
Minister Maduro a brinda sra. Schwengle un bista di e trabounan 
cu ta wordo haci den Ministerio di Finansa, Asuntonan Economico у 
Cultura pa asina e por ta bon informa di e progreso di nos Pais 


Diaranson Minister di Finansa a entrega e Presupuesto 2020 pa Pais 
Aruba na un manera digital na Parlamento di Aruba por medio di un 
"usb stick' den forma di un bara di oro na Presidente di Parlamento 
sr. Ady Thijsen. Ta e promer presupuesto desde aña 2008 cu ta conta 
cu un surplus. E entrega ta marca e era di presupuesto cu mester 
conta cu un surplus pa asina nos por hiba finansa publico di nos 
Pais den un rumbo solido, transparente y duradero. 


Diaranson Minister di Cultura a reuni cu Stephanie Croes y Joylene 
de Nobrega di e pelicula 'Huicio Perfecto. Un produccion local di 
nivel halto graba na Aruba bou direccion di Angelo Croes, filma pa 
Roy Croes y sonido den man di Martin Buitenweg. E elenco tambe 
ta consisti di artistanan local. Minister Maduro ta desea full e elenco 
hopi exito cu e produccion local aki. 


Diaranson Ministernan di Gabinete Wever-Croes a ricibi bishita di 
hobennan di Grade 3 di International School of Aruba. A mustra 
nan e oficina di Minister President den e parti monumental di 
Bestuurskantoor y Minister Maduro a duna un tiki splicacion riba su 
cartera di Finansa, Asunto Economico y Cultura. 


Díahuebs durante e conferencia di Prensa Minister Maduro a brinda 
informacion riba e APP ‘Control di Prijs’ cu a keda lansa dos aña pasa 
y cu awor ta conta cu un version nobo. E APP ta brinda informacion 
na e consumidor y e comerciante di e prijs maximo stipula pa 
Gobierno pa productonan den e canasta basico. Ademas di esaki e 
APP ta brinda informacion riba e prijsnan petrolero, prijsnan di LPG 
gas pa uso domestico, ргіјѕпап di webo local y importa, prijsnan 
regula di pan blanco y e macuto di compras, cual ta un comparacion 
di prijsnan di producto cu по ta forma parti di e canasta basico. E 
APP "Control di Prijs' ta obtenibel via Google Play pa Android y via 
App Store pa Apple. 


Durante e Conferencia di Prensa Minister di Cultura a anuncia cu 
den cuadro di e celebracion di Dia Himno y Bandera, Gobierno ta 
brinda un tas cu contenido educativo na tur muchanan di scol basico. 
Minister di Cultura a invita un y tur pa presencia e eventonan cu lo 
tuma lugar den cuadro di Celebracion di nos Himno y Bandera. E 
mandatario a extende un invitacion pa ta presente па e Festival "Оп 
canto na nos Himno y Bandera Infantil y Hubenil dia 6 y 7 di таап, 
dia 13 di таап na e evento di Poeta di Patria, dia 17 di таап na 
e Manisfestacion Cultural y dia 18 di maart na e Acto Protocolario. 
E mandatario а gradici tur instancia cu ta coopera ра organisa е 
eventonan aki. Minister Maduro ta haci un apelacion pa nos hisa 
Bandera di Aruba y pone nos banderin na auto pa mustra nos amor 
Patrio pa Aruba Dushi Tera. 


Diahuebs anochi Minister Maduro tabata presente na e estreno di 
e pelicula 'Huicio Perfecto' na Principal Theater na San Nicolaas. 
E dignatario a felicita full e ekipo di 'Huicio Perfecto pa e bunita 
produccion local y ta extende un invitacion na Pueblo di Aruba pa 
pasa wak e pelicula ya asina aprecia y sostene e esfuerso y talento 
di nos hendenan local. 


Diabierna Minister di Cultura а ricibi di sra. Dina Maria su obra cual 
ta un buki di busca palabra na Papiamento bou e titulo Conoce bo 
Isla. Nos bario y cayanan.' Dina pa hopi tempo tabata traha busca 
palabra pa corant local y semper tabata tin e soño pa publica un 
buki di busca palabra cu e meta pa nos siña mas di Aruba. E promer 
edicion ta pa nos conoce mas nomber di nos barionan y cayanan na 
Aruba. E mandatario a gradici sra. Maria pa su obra. 

Diabierna anochi Ministerio di Cultura tabata anfitron di e pelicula 
'Patroon' di e hoben Arubiano talentoso Mario Gonsalves na Crystal 
Theater. Tabata un anochi bunita na unda Mario Gonsalves hunto cu su 
amigonan Valentino Angela y Aldair Pieters a conta mas di e produccion 
di e pelicula y e tema cu ta wordo treci dilanti den e pelicula Patroon. 
Minister Maduro a hiba un discurso den cual ela gradici e hobennan 
talentoso y a splica e meta di e patrocinio, brinda tarima na talento local 
pa sirbi como inspiracion pa otro hoben, trahando asina un fundeshi pa 
por yega na facilita e industria creativo na Aruba. 


Diabierna y diasabra a tuma luga e Festival ‘Оп canto na nos Himno 
y Bandera Infantil y Hubenil dilanti un publico grandi riba Plaza Betico 
Croes. E mandatario ta gradici tur e participantenan cu a participa 
cantando nan amor pa nos Patria. Minister di Cultura ta felicita e 
ganadornan den e categoria infantil lan Tromp, Jaymerson Kelly y Qu- 
Lainey Jansen y den e categoria hubenil Gismary Linarez, Jetzenia y 
Jaydienne Croes. 


Diadomingo Minister Maduro tabata presente na e charla di sra. Eva 
Schloss kende ta e ruman (hermanastra) di Anne Frank cu a sobrevivi 
e Holocaust. Sra. Eva a conta un storia impresionante cuminsando cu 
su infancia na Austria y con e hunto cu su famia mester a muda bay 
Hulanda ра «сара e persecucion di e Магіпап. E mandatario a enfatisa 
cu sra. Eva Schloss ta un bon ehempel pa nos, ya cu apesar di locual el 
a pasa aden como sobreviviente di holocaust, e ta sigui kere den e bon 
cu ta biba den tur hende. Su mensahe ta pa recorda nos cu cada acto 
di bondad y cariño ta haci е mundo aki miho. E mandatario ta gradi 
Chabad Aruba y e Comision organisado pa e invitacion y pa a organisa 
un evento historico asina pa Aruba na unda cu nos comunidad tabata 
tin e oportunidad di scucha un sobreviviente di holocaust conta su 
storia impactante. 






Dialuna Minister Maduro a reuni cu Embahador Hulandes na 
Washington sr. André Haspels y Consul General Hulandes па Miami sra. 
Ruth Emmerink hunto си nos Minister Plenipotencario na Washington 
sra. Joselin Croes. E mandatario a presenta пап е Economic Policy 
pa Pais Aruba y пов a papia riba e 6 ѕесіотап prometedor ра 
diversificacion di economia di Aruba pa asina por pasa esaki tambe 
na posibel inversionista interesa den nos Pais. Banda di esaki nos a 
conbersa tambe riba e situacion financiero di Pais Aruba y tur locual 
Gobierno ta haciendo pa recupera e credibilidad financiero di nos Pais 
y e asistencia tecnico cu Aruba ta hayando di IMF y World Bank pa 
por logra nos metananan. Riba e tereno cultural tambe a papia riba е 
posibel intercambio cultural uzando e oportunidadnan cu ta presenta 
via Embahadanan Hulandes. E dignatario a gradici sr. Haspels y sra. 
Emmerink ра nan bishita y interes den Aruba y nos a гейіга e intencion 
di Gobierno di Aruba pa sigui traha hunto dentro di Reino buscando e 
oportunidadnan ра Aruba. 


Diamars Minister Xiomara Maduro a reuni cu tres hoben talentoso Mario 
Gonsalves, Valentino Angela y Aldair Pieters di e pelicula 'Patroon'. E 
hobennan акі а bini Aruba riba invitacion di Ministerio di Cultura y АТА 
pa bin presenta e 'short film *Patroon' na Aruba. Durante di e encuentro 
e hoben director di e pelicula Mario a splica cu e ta traha cine basa riba 
temanan cultural social. E short film'*Patroon' a wordo traha como un 
“afstudeeropdracht' di Mario durante cual el a acerca Valentino y Aldair 
pa nan traha hunto riba e pelicula. E proyecto aki a wordo financia door 
di ATA y cu crowdfunding/donacion di varios ciudadano di Aruba. 


Diamars Minister Maduro а reuni cu sra. Milly Schwengle kende ta 
miembro pa Aruba na e organo consultativo di Reino Raad van State. 
Minister Maduro a brinda sra. Schwengle un bista di e trabounan cu ta 
wordo haci den Ministerio di Finansa, Asuntonan Economico y Cultura 
pa asina e por ta bon informa di e progreso di nos Pais 


Diaranson Minister di Finansa a entrega e Presupuesto 2020 pa Pais 
Aruba na un manera digital na Parlamento di Aruba por medio di un 
"usb stick' den forma di ип bara di oro na Presidente di Parlamento sr. 
Ady Thijsen. Ta e prome presupuesto desde aña 2008 cu ta conta cu 
un surplus. E entrega ta marca e era di presupuesto cu mester conta 
cu un surplus pa asina nos por hiba finansa publico di nos Pais den un 





rumbo solido, transparente y duradero. 


Diaranson Minister di Cultura a reuni cu Stephanie Croes y Joylene 
de Nobrega di e pelicula 'Huicio Perfecto. Un produccion local di nivel 
halto graba na Aruba bou direccion di Angelo Croes, filma pa Roy Croes 
y sonido den man di Martin Buitenweg. E elenco tambe ta consisti di 
artistanan local. Minister Maduro ta desea full e elenco hopi exito cu e 
produccion local aki. 


Diaranson Ministernan di Gabinete Wever-Croes a ricibi bishita di 
hobennan di Grade 3 di International School of Aruba. A mustra nan e 
oficina di Minister President den e parti monumental di Bestuurskantoor 
y Minister Maduro a duna un tiki splicacion riba su cartera di Finansa, 
Asunto Economico y Cultura. 


Diahuebs durante e conferencia di Prensa Minister Maduro a brinda 
informacion riba e APP “Control di Prijs’ cu a keda lansa dos aña pasa 
y cu awor ta conta cu un version nobo. E APP ta brinda informacion 
na e consumidor y e comerciante di e prijs maximo stipula pa 
Gobierno pa productonan den e canasta basico. Ademas di esaki e 
APP ta brinda informacion riba e prijsnan petrolero, prijsnan di LPG gas 
ра uzo domestico, prijsnan di webo local y importa, prijsnan regula di 
pan blanco y e macuto di compras, cual ta un comparacion di prijsnan 
di producto cu no ta forma parti di e canasta basico. E APP 'Control di 
Prijs' ta obtenibel via Google Play ра Android y via App Store pa Apple. 


Durante e Conferencia di Prensa Minister di Cultura a anuncia cu den 
cuadro di e celebracion di Dia Himno y Bandera, Gobierno ta brinda un 
tas cu contenido educativo na tur muchanan di scol basico. Minister 
di Cultura a invita un y tur pa presencia e eventonan cu lo tuma luga 
den cuadro di Celebracion di nos Himno y Bandera. E mandatario a 
extende un invitacion ра ta presente na e Festival “Ул canto па nos 
Himno y Bandera Infantil y Hubenil dia 6 y 7 di maart, dia 13 di maart na 
e evento di Poeta di Patria, dia 17 di maart na е Manisfestacion Cultural 
y dia 18 di maart na e Acto Protocolario. E mandatario a gradici tur 
instancia cu ta coopera pa organisa e eventonan aki. Minister Maduro 
ta haci un apelacion pa nos hisa Bandera di Aruba y pone nos banderin 
na auto pa mustra nos amor Patrio pa Aruba Dushi Tera. 


Diahuebs anochi Minister Maduro tabata presente na e estreno di 
e pelicula 'Huicio Perfecto' na Principal Theater na San Nicolaas. 
E dignatario a felicita full e ekipo di 'Huicio Perfecto pa e bunita 
produccion local y ta extende un invitacion na Pueblo di Aruba pa pasa 
wak e pelicula y a asina aprecia y sostene e esfuerso y talento di nos 
hendenan local. 


Diabierna Minister di Cultura a ricibi di sra. Dina Maria su obra cual ta 
un buki di busca palabra na Papiamento bou e titulo 'Conoce bo Isla. 
Nos bario y cayanan:' Dina pa hopi tempo tabata traha busca palabra 
pa corant local y semper tabata tin e soño pa publica un buki dí busca 
palabra cu e meta pa nos siña mas di Aruba. E prome edicion ta pa nos 
conoce mas nomber di nos barionan y cayanan na Aruba. E mandatario 
a gradici sra. Maria pa su obra. 


Diabierna anochi Ministerio di Cultura tabata anfitron di e pelicula 
'Patroon' di e hoben Arubiano talentoso Mario Gonsalves na Crystal 
Theater. Tabata un anochi bunita na unda Mario Gonsalves hunto cu su 
amigonan Valentino Angela y Aldair Pieters a conta mas di e produccion 
di e película y e tema cu ta wordo treci dilanti den e pelicula Patroon. 
Minister Maduro a hiba un discurso den cual el a gradici e hobennan 
talentoso y a splica e meta di e patrocinio, brinda tarima na talento local 
pa sirbi como inspiracion pa otro hoben, trahando asina un fundeshi pa 
por yega na facilita e industria creativo na Aruba. 


Diabiema y diasabra a tuma luga e Festival ‘Оп canto па nos Himno 
y Bandera Infantil y Hubenil dilanti un publico grandi riba Plaza Betico 
Croes. E mandatario ta gradici tur e participantenan cu a participa 
cantando nan amor pa nos Patria. Minister di Cultura ta felicita e 
ganadoman den e categoria infantil lan Tromp, Jaymerson Kelly y Qu- 
Lainey Jansen y den e categoria hubenil Gismary Linarez, Jetzenia y 
Jaydienne Croes. 





Feliz Fin 


di так 


E MOMENTONAN MAS IMPORTANTE 
TA CU FAMIA 


Gabinete Wever-Croes 


Diabierna 13 Maart 2020 





